CELEX: 62021TN0215
Language: fi
Date: 2021-04-15 00:00:00
Title: Asia T-215/21: Kanne 15.4.2021 – SMA Mineral v. komissio

26.7.2021   
            
            
               FI
            
            
               Euroopan unionin virallinen lehti
            
            
               C 297/44
            
         
      Kanne 15.4.2021 – SMA Mineral v. komissio
      (Asia T-215/21)
      (2021/C 297/55)
      Oikeudenkäyntikieli: ruotsi
      
         Asianosaiset
      
      
         Kantaja: SMA Mineral AB (Filipstad, Ruotsi) (edustaja: asianajaja E. Larsson)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 25.2.2021 annetun komission päätöksen (EU) 2021/355 sen 1 artiklan 2 kohdan osalta
               
            
                  —
               
               
                  toteamaan, että laitos, jota Ruotsi on ehdottanut 12 kohdassa (ID SE000000000000419 kansallisten täytäntöönpanotoimenpiteiden luettelossa), sisällytetään kasvihuonekaasujen päästöoikeuksien maksutta tapahtuvan jaon piiriin Euroopan parlamentin ja neuvoston direktiivin 2003/87/EY 11 artiklan 3 kohdan mukaisesti ja
               
            
                  —
               
               
                  velvoittamaan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, ettei asetuksen (EU) 2019/331 16 artiklan 7 kohtaa voida soveltaa ja riidanalaisen päätöksen perusteluilla ei siis ole oikeudellista perustaa
                  
                              —
                           
                           
                              Komission väite päästöjen laskemisesta kahteen kertaan on virheellinen. Päästöjä ei lasketa kahteen kertaan eikä niitä ole myöskään aikaisemmin laskettu kahteen kertaan SMA Sandarnen laitoksen osalta. Komission päätös siitä, ettei SMA Sandarnen laitosta sisällytetä laitoksiin, joille jaetaan päästöoikeuksia maksutta kalkkia koskevan tuotteen vertailuarvon nojalla, on siis virheellinen eikä sillä ole siten oikeudellista perustaa.
                           
                        
            
                  2)
               
               
                  Toinen kanneperuste, joka perustuu siihen, että riidanalainen päätös on ristiriidassa unionin säädösten ja muun muassa asetuksen (EU) 2019/331 ja direktiivin 2003/87/EY kanssa
                  
                              —
                           
                           
                              Komission väite siitä, että päästöoikeudet lasketaan kahteen kertaan, on virheellinen. Asetuksen (EU) 2019/331 16 artiklan 7 kohdan nojalla tehty päätös kieltäytyä jakamasta maksutta päästöoikeuksia SMA Sandarnen laitokselle kalkkia koskevan tuotteen vertailuarvon nojalla on siis virheellinen.
                           
                        
            
                  3)
               
               
                  Kolmas kanneperuste, joka perustuu siihen, että riidanalaisessa päätöksessä ei varmisteta riittävästi kantajan perusoikeuksien huomioon ottamista ja siinä sivuutetaan suhteellisuusperiaate
                  
                              —
                           
                           
                              Komissio ei ole ottanut riidanalaisessa päätöksessä huomioon taloudellista merkitystä, joka maksutta tapahtuvalla päästöoikeuksien jakamisella on kantajalle, mikä vaikuttaa myös työllisyyteen kantajan liiketoiminnassa ja taloudelliseen kehitykseen tietyllä aikavälillä, mutta jopa kantajan kilpailukykyyn verrattuna muihin markkinatoimijoihin, jotka tarjoavat vastaavaa tuotetta. Komissio ei ole ottanut riittävässä laajuudessa huomioon suhteellisuusperiaatetta, joka edellyttää siirtymäsäännösten toteuttamista silloin, kun jotakin toimijaa rasittavat korkeammat kustannukset kuin muita samoilla markkinoilla olevia toimijoita.
                           
                        
            
                  4)
               
               
                  Neljäs kanneperuste, joka perustuu siihen, että riidanalainen päätös johtaa kilpailun vääristymiseen
                  
                              —
                           
                           
                              Kalkkikivestä raaka-aineena valmistetun poltetun kalkin tuottajille jaetaan maksutta päästöoikeuksia kalkkia koskevan tuotteen vertailuarvon mukaan. Se, että sulfaattisellutehdas ostaa poltettua kalkkia SMA Sandarnen laitokselta, on ostajan kannalta sama asia kuin uusiin kiviraaka-aineisiin perustuvan poltetun kalkin ostaminen. Päästöoikeuksien maksuton jakaminen yhdelle muttei jollekin toiselle kalkkituotteelle johtaa siihen, että kilpailua kahden sellaisen tuotteen välillä, joilla on sama tehtävä sulfaattisellutehtaassa, ei käydä samanlaisin ehdoin.